Autobunn A13 (Lëtzebuerg)

50px A13Collectrice du Sud, Saarautobunn 200px
   Zeechen  N°  Verdeeler 
   20px  Biff (Rond-point André Siebenbour)
   Fichier:AB-AS-blau.svg  1  Péiteng
   Fichier:AB-AS-blau.svg  2  Suessem
   Fichier:AB-AS-blau.svg  3  Déifferdeng
   Fichier:AB-Tunnel.svg  Tunnel Aessen
   Fichier:AB-Tunnel.svg  Tranchée couverte Éilereng
   Fichier:AB-AS-blau.svg  4  Éilereng
   Fichier:AB-Kreuz-blau.svg   A4 Kräiz Lankelz
   Fichier:AB-AS-blau.svg  5  Esch-Uelzecht
   Fichier:AB-Kreuz-blau.svg   A4 Verdeeler Esch
   Fichier:AB-AS-blau.svg  6  Schëffleng
   Fichier:AB-AS-blau.svg  7  Keel
   Fichier:AB-AS-blau.svg  8  Biereng
   Fichier:AB-Kreuz-blau.svg   A3 Beetebuerger Kräiz
   Fichier:AB-AS-blau.svg  9  Helleng
   Fichier:AB-AS-blau.svg  10  Fréiseng
   Fichier:AB-Tunnel.svg  Tranchée couverte Fréiseng
   Fichier:AB-AS-blau.svg  11  Altwis
   Fichier:AB-Brücke.svg   Viaduc vun Altwis
   Fichier:AB-Tunnel.svg   Tranchée couverte Munneref
   Fichier:AB-AS-blau.svg  12  Munneref
   Fichier:AB-Tunnel.svg   Tunnel Markusbierg
   Fichier:AB-AS-blau.svg  13  Schengen
   Fichier:AB-Brücke.svg Fichier:EU-Icon.svg   Viaduc vu Schengen; Däitsch Grenz 22px
D'Autobunn A13, westlech vum Beetebuerger Kräiz Collectrice du Sud, ëstlech dovun Saarautobunn genannt, ass eng lëtzebuergesch Autobunn an de Kantone Capellen, Esch-Uelzecht an Réimech. Se fänkt zu Käerjeng op der Biff un (fréier Bifurcatioun vun den Nationalstroossen N5 an der fréierer N6).

Se féiert dann duerch de Minettsbaseng laanscht Suessem, Zolwer, Éilereng, an Esch-Uelzecht.

Tëscht der Ausfaart Lankelz an der Ofzweigung fir op Diddeleng leeft s'e Stéck iwwer d'A4 op enger Längt vun ongeféier 2 km.

Kuerz viru Féiz dréint se an den Uelzechtdall a geet op der Héicht vu Schëffleng iwwer dee Floss. Duerno leeft se duerch en Deel vun der Keeler Gemeng weider op Diddeleng a Beetebuerg.

Nodeem se iwwer d'Kräiz vu Beetebuerg ewech ass, wou se och Uschloss un d'A3 huet, dréint se an den Dall vun der Gander deem se noleeft bis op Munneref. Op deem Deel ass se op den Terraine vun den Uertschaften Helleng, Fréiseng, wou s'ënnert der N3 erduerch leeft, Uespelt an Altwis.

Si leeft weider laanscht Elveng, a Biermereng wou se duerch den Tunnel Markusbierg geet fir an de Museldall ze kommen.

Iwwer d'Musel geet se mam Viaduc vu Schengen iwwer d'Grenz fir op déi däitsch A8 ze kommen.

D'A13 ass 42,7 km laang. De westlechen Deel war 1994 fäerdeggestallt ginn, den ëstlechen eréischt 2004. Dobäi gouf et bis 2016 bei der Ausfaart Helleng e kuerzt Stéck, dat gefeelt huet, an dat duerch e Bypass ersat huet misse ginn: Bis 2013 huet eng Geriichtsaffär, an där d'Enteegnung vum Terrain, iwwer deen d'Autobunn sollt goen, kontestéiert gouf, verhënnert, datt s'op e puer honnert Meter fäerdeg gebaut konnt ginn"Staat kritt Terrainen: Saarautobunn ka fäerdeg gebaut ginn." RTL.lu - 10.05.2013, 15:48 | Fir d'lescht aktualiséiert: 10.05.2013, 16:22.. Den 10. Juni 2014 huet d'Chamber dann eestëmmeg de Budget fir déi Aarbechten (maximal 34,2 Milliounen Euro) votéiert. Am Fréijoer 2015 hunn d'Aarbechten ugefaangen"Bypass Hellingen: Der Knoten platzt." wort.lu, 10. Juli 2014, 11:00., déi bis September 2016 gedauert hunn"Dès lundi 5 septembre 2016: Fini le bypass d'Hellange, l'A13 file tout droit sur deux voies." wort.lu/fr, 31 août 2016 à 19:08.. Den 28. Juli 2017 waren och d'Aarbechten un der Ausfaart, mam Uschloss un d'N13, fäerdeg"Opfaart an Offaart Helleng ass op." rtl.lu, 29.07.2017, 19:47:59..

D'Opfaart zu Fréiseng an Direktioun Schengen blouf souguer, wéinst enger anerer Geriichtsaffär, bis de 6. Juni 2022 gespaart"Nach fast 20 Jahren: Autobahnauffahrt in Frisingen soll im Sommer öffnen." wort.lu, 28.04.2022."20 Joer méi spéit: Saarautobunn - D'Opfaart zu Fréiseng ass fir den Trafic op."
rtl.lu, 06.06.2022.

 Trafick 
Um Deel tëscht Diddeleng a Péiteng ass d'Zuel vun de Gefierer an der Moyenne pro Dag vu ronn 15.000 am Joer 1994 op bal 48.600 am Joer 2024 geklommen. Beim ëstlechen Deel bis op d'däitsch Grenz waren dat, op der Héicht vum Tunnel Markusbierg, 7.000 am Joer 2004, a méi wéi 23.000 am Joer 2024.Pascal Mittelberger "Bis zu fünfmal mehr Fahrzeuge auf Luxemburgs Autobahnen." wort.lu, 16.03.2025.

 Soss 
De Film Autobahnraser gouf op der Saarautobunn gedréint, ier déi fir den normale Verkéier opgemaach gouf. Dofir gouf se kuerzfristeg mat däitschen Autobunnsschëlter 'ëmdekoréiert'.

Biller

 Um Spaweck 

 A13 - Collectrice du Sud (Ponts et Chaussées)
 A13 - Liaison avec la Sarre (Ponts et Chaussées)

Kategorie:Autobunnen zu Lëtzebuerg
Kategorie:Kanton Capellen
Kategorie:Kanton Esch-Uelzecht
Kategorie:Kanton Réimech
Kategorie:Stroossen an der Gemeng Suessem